เงินบาทเปิด 34.80 บ. กลับมาแข็งค่า หลัง “เฟด” ขึ้นดบ. 0.75% ตามคาด
เงินบาทเปิด 34.80 บาท/ดอลลาร์ กลับมาแข็งค่า หลังเฟดมีมติปรับขึ้นอัตราดอกเบี้ย 0.75% ตามคาด ขณะที่ตลาดติดตามการประชุมธนาคารกลางอังกฤษ
เงินบาทเปิด 34.80 บาท/ดอลลาร์ กลับมาแข็งค่า หลังเฟดมีมติปรับขึ้นอัตราดอกเบี้ย 0.75% ตามคาด ขณะที่ตลาดติดตามการประชุมธนาคารกลางอังกฤษ
16 มิ.ย. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 34.80 บาท/ดอลลาร์ แข็งค่าจากเย็นวานนี้ที่เปิดตลาดที่ระดับ 35.08 บาท/ดอลลาร์
เงินบาทเช้านี้กลับมาแข็งค่า หลังจากที่เมื่อวานธนาคารกลางสหรัฐ (เฟด) มีมติปรับขึ้นอัตราดอกเบี้ยนโยบายอีก 0.75% ซึ่งเป็นไปตามที่ตลาดคาดการณ์ ส่งผลให้เกิดแรงขายดอลลาร์เพื่อทำกำไร ขณะที่วันนี้ เงินบาทน่าจะเคลื่อนไหวอยู่ในกรอบ เนื่องจากตลาดคงจะมีการย่อยข่าวผลประชุมเฟด
อย่างไรก็ดี วันนี้ตลาดติดตามการประชุมธนาคารกลางอังกฤษ (BoE) ซึ่งคาดว่าจะมีมติปรับขึ้นดอกเบี้ยนโยบายอีก 0.25% ซึ่งอาจทำให้เงินปอนด์ผันผวน
นักบริหารเงิน คาดว่าวันนี้เงินบาทจะเคลื่อนไหวในกรอบ 34.80 – 34.95 บาท/ดอลลาร์
THAI BAHT FIX 3M (15 มิ.ย.) อยู่ที่ระดับ 0.49250% ส่วน THAI BAHT FIX 6M อยู่ที่ระดับ 0.87008%